Wrexham katedral

Wrexham katedral, fullt engelsk navn: Cathedral Church of Our Lady of Sorrows, er den romersk-katolske katedralen i Wrexham og hovedkirken for Wrexham bispedømme (grunnlagt i 1987), som også er setet for biskopen Wrexham Historie Katedralen ble opprinnelig bygget som en sognekirke i 1857. Arkitekten Edward Welby Pugin brukte en dekorert stil inspirert av 1500-tallets gotisk arkitektur. Kirken erstattet et tidligere kapell, som lå i King Street, som etter hvert fikk for liten kapasitet for den voksende menigheten. Finansieringen ble gitt av en lokal industrimann. Også på midten av 1900-tallet ble anlegget utvidet som følge av vekst i menigheten, gjennom en korsgang og et sidekapell. Kirken ble en prokatedral (sognekirke som midlertidig gjør tjeneste som katedral, og hvor pro er en forkortelse fra pro tempore, latin for «foreløpig») i 1898 da Menevia bispedømme ble opprettet. Den ble innviet 7. november 1907. Dagens katedral Wrexham katedral er i dag en vernet bygning av klasse II. Det pågår innsamlingsaksjoner for å skaffe midler til reparasjoner, restaureringer og moderniseringer av bygningen og utstyr. Dette omfatter blant annet restaurering av katedralens hall, reparasjoner av vinduer og glassmalerier, samt forbedring av katedralens orgel. Referanser Eksterne lenker Katedralens nettside